Jornades Gastronòmiques de l'ànec i el collverd a Deltebre
2024-11-14 - 2024-11-24
Des d’aquest dijous 14 de novembre, i fins al 24 del mateix mes, podreu gaudir d’una nova edició de les Jornades gastronòmiques de l’ànec i el collverd. Una oportunitat única per gaudir dels sabors autèntics del nostre Delta! Podeu consultar els menús i els diferents restaurants participants en aquest enllaç que us facilitem:
https://deltebre.cat/…/2024/11/Programa_anec-2024-2.pdf

Festa de la Segregació de l'Ampolla
2024-11-14 20:00 - 2024-11-17 18:00 (Europe/Madrid)
L’Ampolla es prepara per a gaudir de la Festa de la Segregació, que enguany es durà a terme del 14 al 17 de novembre amb un programa ple d’activitats per commemorar els 35 anys de l’administració municipal independent. La Festa de la Segregació tindrà lloc entre el Saló de Plens de l’Ajuntament, el Casal Municipal, la Plaça Manel Ferré i i el Barranc de l’Hort de Salomó.

Gala dels Nascuts i Nascudes l'any 2023
2024-11-17 18:00 - 20:00 | Teatre Auditori Marta Manzanares
El proper diumenge, 17 de novembre, Sant Jaume d’Enveja donarà la benvinguda als nascuts i nascudes l’any passat al municipi.

Actes del Dia Internacional per a l'Eliminació de la Violència envers les Dones
2024-11-20 - 2024-11-23
Per una societat lliure de violència
Actes del Dia Internacional per a l’Eliminació de la Violència envers les Dones
-Exposició “Entre llops, un conte sobre la violència de gènere”
Taller a càrrec d’Ester Besolí
Activitat dirigida a l’alumnat de 2n d’ESO
Dimecres 20 de novembre
De les 9 a les 13.30 h
Centre Cultural del Delta
-Presentació del SIE (Servei d’Intervenció Especialitzada) i explicació dels conceptes bàsics sobre la violència masclista, a càrrec de la psicòloga Laia Trilla
Dijous 21 de novembre
18 h
Centre Cultural del Delta
-Acte del Dia Internacional per a l’Eliminació de la Violència envers les Dones: lectura del manifest i espectacle Nimbes, de la companyia Fil d’Sorra. Una comunitat escènica conformada per deu dones de 4 a 70 anys per donar veu a la diversitat i posar en manifest la importància de les xarxes afectives, els vincles, i el llegat.
Dissabte 23 de novembre
19.30 h
L’Obrador

XIX edició del curs Dones, Salut i Educació
2024-11-22 18:00 - 20:00 | Centre Cultural del Delta, Deltebre
El divendres s’inaugura una nova edició del Curs Dones, Salut i Educació amb la conferència Pau, desarmament i llibertat com a garantia de futur.
La xerrada anirà a càrrec de Paquita Sauquillo Pérez del Arco, advocada laboralista que ha estat senadora i eurodiputada. La seva biografia, entre altres, ha servit de base per la sèrie de La 1 Las abogadas, que relata la lluita per la conquesta de les llibertats i la consecució d’un estat democràtic.

Santa Cecília a l'Ampolla
2024-11-22 18:00 - 21:00 | Plaça Manel Ferré de l’Ampolla
El divendres 22 de novembre, a les 18:00 hores, a la plaça Manel Ferré, l’Escola de Música Enharmonia celebra Santa Cecília, patrona de la música. Es gaudirà de la música amb la Banda Juvenil de l’Escola de l’Agrupació Musical Rapitenca per celebrar aquesta diada. A més, hi haurà xocolata calenta per a tots els assistents.

Concert de Santa Cecília a Camarles
2024-11-23 19:00 - 21:00 | Casal Camarlenc
Vine a gaudir d’una vetllada musical amb l‘Agrupació Musical de Camarles i el cantautor local Joan Rovira.
Ells interpretaran una selecció de peces, i també faran alguns temes conjuntament.
No et perdis aquesta oportunitat de viure la música en directe en un ambient acollidor i festiu.

Scape City Feminista a Camarles
2024-11-24 11:00 - 12:30 | Plaça del Mercat de Camarles, Rbla. de Catalunya, 1, 43894 Camarles, Tarragona
Activitat amb motiu del Dia Internacional de l’Eliminació de la Violència contra la Dona.
Lloc: Plaça del Mercat, Camarles
Grups: De 4 a 6 persones
Temàtica: Feminista
Important: Cada grup ha de portar un mòbil.
Inscripcions: Les inscripcions es poden fer a través del següent enllaç: https://www.entrapolis.com/entrades/escape-city-tematica-feminista-camarles
Vine a participar i a fer sentir la teva veu! Juntes podem fer la diferència!

Xerrada pel Dia Internacional per a l'Eliminació de la Violència envers les Dones a l'Ampolla
2024-11-25 19:00 - 20:00 | Biblioteca Municipal de l’Ampolla, Av. Sant Joan, s/n, L'Ampolla
El dilluns 25 de novembre, de 19:00 a 20:00 h, la Biblioteca Municipal de l’Ampolla serà l’escenari d’una xerrada en el marc del Dia Internacional per a l’Eliminació de la Violència envers les Dones que anirà a càrrec de:
-Agent Educador i Mediador de la Policia Local de l’Ampolla
-Agent del cos de Mossos d’Esquadra de l’Oficina de Relacions a la Comunitat
Una oportunitat per reflexionar i prendre consciència sobre aquest problema que afecta tota la societat.

Xerrada i taller per commemorar el 25N a Sant Jaume d'Enveja
2024-11-28 18:00 - 21:00 | Biblioteca Francesc Balagué de Sant Jaume d’Enveja, Carrer de Caserna, 16, 43877 Sant Jaume d'Enveja, Tarragona
Acte institucional per commemorar el 25N, Dia Internacional per a l’Eliminació de la Violència envers les Dones.
Xerrada i taller de sensibilització sobre l’amor tòxic entre el jovent i la violència cap a la dona.
Lectura de la Declaració Institucional del Dia Internacional per a l’Eliminació de la Violència envers les Dones.

Mercadet de Nadal i encesa de llums a Sant Jaume d'Enveja
2024-11-30 | Plaça de l’Ajuntament de Sant Jaume d’Enveja
Dissabte, 30 de novembre us esperem al Mercat nadalenc a la plaça de l’Ajuntament de Sant Jaume d’Enveja.
Un dia ple de tallers i actuacions per acompanyar els estands dels comerços, associacions i un show floral nadalenc, que conclourà amb la tradicional encesa de llums de Nadal i el Concert de Sant Esteve a càrrec de la Unió Musical l’Artística al Teatre Auditori Marta Manzanares.
Durant tot el dia es podrà visitar la caseta del Pare Noel.

Deltebre presenta el nou Pla Local de la Joventut
2024-11-30 12:30 - 14:00
Aquest dissabte 30 de novembre, us esperem al Cafè Clàssic a les 12.30 h per donar a conèixer les accions que es desenvoluparan els pròxims anys per i per a la joventut del nostre municipi.
Vine, coneix el pla i fes les teves propostes d’activitats.

El pla inclou quatre grans objectius:

–Facilitar recursos i serveis per garantir igualtat d’oportunitats.
–Fomentar la participació i la creació de nous projectes juvenils.
–Promoure activitats que impulsin la cohesió social i la cultura.
–Desenvolupar programes amb perspectiva de gènere i inclusius.

Encesa de llums de Nadal a Deltebre
2024-11-30 17:00 - 20:00 | Plaça Vint de Maig de Deltebre
Vine a gaudir de l’acte d’encesa de les llums de Nadal i dona la benvinguda a aquestes festes tan especials:
–Espectacle infantil Un Món de Colors
-Actuació musical Golden Grooves
-Personatges de Disney i Elfs
Tot això abans que la Fada Estella encengui amb la seva màgia totes les llums de Nadal del municipi.
Encenem la màgia de Nadal!

Cursa Urbana Jeroni Juan
2024-12-01 10:00 - 12:30 | Plaça de l’Ajuntament de Sant Jaume d’Enveja
Cursa urbana 5k i 10k
Sortida i entrega de premis: plaça de l’Ajuntament de Sant Jaume d’Enveja (Av. Catalunya, 22-30).
Inscripcions anticipades fins el dia 29 de novembre a http://www.runningseries.net/cursa-jeroni-juan-sant-jaume o el mateix dia de la cursa, de 8.30h a 9.30h, al lloc de sortida.

II Gala Benèfica Cultura per a la cura a Sant Jaume d'Enveja
2024-12-01 19:00 - 22:00 | Teatre Auditori Marta Manzanares
El proper diumenge, 1 de desembre el Teatre Auditori Marta Manzanares de Sant Jaume d’Enveja acollirà la II Gala Benèfica Cultura per a la cura.
Els beneficis aniran destinats a la Fundació Catalana d’ELA Miquel Valls, a la Lliga contra el Càncer, a ACE Cistinosis i a la Fundació d’Esclerosi Múltiple.
Venda d’entrades: dimecres 27, dijous 28 i divendres 29 de novembre, de 17.00h a 19.00h, al mateix auditori.
Si no podeu assistir i igualment voleu col•laborar hem habilitat la Fila 0.

Podeu fer una donació al núm. de compte [REDACTED] amb el Concepte GALA24

Mercat de Camarles i Festa de la Segregació
2024-12-06 - 2024-12-07
Ja podeu consultar la programació del Mercat de Nadal i la Festa de Segregació de Camarles.Mercat de Nadal de CamarlesHora: De 10:00 h a 20:00 h.Lloc: Plaça del Mercat.Podeu consultar la programació al cartell.Festa de la SegregacióData: 7 de desembrePodeu consultar la programació al cartell.No falteu! Marqueu les dates al calendari i veniu a viure amb nosaltres aquests dos dies de festa i activitats.

Mercadet de Nadal a Deltebre
2024-12-06 - 2024-12-08 | Carrer Major, de Deltebre
Aquest cap de setmana, el Mercat de Nadal arriba a Deltebre!
Del 6 al 8 de desembre, vine a viure l’esperit de Nadal amb parades tradicionals, activitats i molta màgia per a grans i petits. Una cita per començar a preparar les festes amb tot l’encant nadalenc.

Mercat de Nadal a Camarles
2024-12-06 10:00 - 20:00 | Plaça del Mercat. Camarles
Tot preparat per al Mercat de Nadal a Camarles.

Presentació del Llibre: La Cuina del Delta de l'Ebre
2024-12-06 11:30 - 13:00 | Casal Camarlenc
Presentació del llibre “La Cuina del Delta de l’Ebre. Els receptaris de la Fonda de la Parra, el Cafè de l’Alguacila de Camarles i la Torre de la Grandella”, una obra de Rosita Ferré i Jordi Tresseras.

Recollida de joguines solidària
2024-12-09
El dilluns 9 de desembre participa en la recollida de joguines solidària organitzada per l’Ajuntament de l’Ampolla. Les joguines recollides es donaran a la Creu Roja perquè arribin als infants que més ho necessiten.
Punts i horaris de recollida:
Biblioteca Municipal: de 9:00 a 13:00 h i de 16:00 a 19:00 h.
Plaça González Isla: de 17:00 a 18:30 h.
A més, a la plaça González Isla, de 17:00 a 18:30 h, podreu gaudir d’una festa amb animació pels més petits i la màgica encesa de les llums de l’arbre de Nadal.
Entre totes i tots, fem que aquest Nadal sigui més solidari.

XII Setmana del Comerç i la II Fireta de Nadal a l'Ampolla
2024-12-09 - 2024-12-15
L’Ajuntament impulsa dues iniciatives clau per a aquestes festes: la celebració de la II Fireta de Nadal, que tindrà lloc el dissabte 14 i el diumenge 15 de desembre a la plaça Catalunya i la zona per als vianants, i la XII Setmana del Comerç, una campanya dedicada a promoure les compres en els comerços locals.
La Fireta de Nadal és una oportunitat per gaudir d’un ambient festiu i descobrir els productes oferts pels comerços i artesans locals. La cita se celebrarà durant el cap de setmana del 14 i 15 de desembre, oferint una experiència per a grans i petits amb activitats, tallers i moltes sorpreses.

Amb aquestes iniciatives, la Regidoria de Comerç reafirma el seu compromís amb el comerç local, oferint propostes atractives per fomentar la participació ciutadana i dinamitzar l’economia del municipi.

Taller de maquillatge festiu
2024-12-12 18:00 - 19:30
Luet Stetic us ensenyarà alguns tips de maquillatge per a treure la vostra millor versió aquests dies de Nadal.
Dijous, 12 de desembre
18.00 hores
Biblioteca Francesc Balagué, Sant Jaume d’Enveja. Inscripcions a la mateixa biblioteca.Places limitades

Gala de l'Esport a Sant Jaume d'Enveja
2024-12-14 20:00 - 22:00 | Teatre Auditori Marta Manzanares
Sant Jaume d’Enveja celebrarà aquest cap de setmana la X Gala de l’Esport.
Les categories que es premien són al o la millor esportista, millor entrenador o entrenadora, premis als valors esportius, reconeixements a l’esportista jubilat i a les entitats esportives locals així com mencions especials.

Espectacle familiar La Ballarina de Plom
2024-12-15 18:00 - 20:30 | Teatre Auditori Marta Manzanares
Aquest diumenge, 15 de desembre a les 18.00h i al Teatre Auditori Marta Manzanares, s’estrenarà l’espectacle familiar La Ballarina de Plom, produït per Feel Dance Entertainment.
El preu de l’entrada és de 5,50€ i la podeu aconseguir a la pàgina web: www.feeldanceentertainment.cat o al Taller d’Amparo Ventura, la modista.

Gala de l'esport a Camarles i Lligallos
2024-12-20 19:30 - 22:00
Gala de l’Esport de Camarles i Lligallos 2024Vine a gaudir d’una vetllada plena d’esport i reconeixements! Durant l’acte, podrem veure:Demostració de Boccia a càrrec de Ferran NavarroExhibició de Karate i Defensa Personal a càrrec de l’Associació de Karate Kushin-kai Deltebre i CamarlesA més, s’efectuarà l’entrega dels reconeixements i premis als esportistes destacats. No et perdis aquesta gran celebració de l’esport!

Mercat de l'Art a Deltebre
2024-12-21 10:00 - 19:00 | Centre Cultural del Delta, Deltebre
Aquest Nadal, descobreix regals únics i especials al Mercat de l’Art, una proposta artística que amplia l’oferta per a les teves compres nadalenques amb obres en petit format i detalls exclusius creats pels artistes que han exposat a DeltArt durant el 2024: Cristina Muntané, Balís Catmí, Domènec Alcoletge, Nèstor Pellicer, Anna Arques, Monlluch, Andreu Bertomeu, Àlvar Bonet.

Campus de Nadal 2024 a Camarles
2024-12-23 - 2024-12-31
Arriba el Campus de Nadal 2024 els dies 23, 24, 27, 30 i 31 de desembre

Presentació del llibre 'Dreceres quan no cal', d'Agustí Clua
2024-12-23 19:00 - 20:30 | Ajuntament de Camarles
L’Ajuntament de Camarles té el plaer d’invitar-vos a la presentació del llibre “Dreceres quan no cal”, escrit pel nostre veí camarlenc Agustí Clua.
Aquesta és una gran oportunitat per conèixer l’autor i descobrir la seva obra en un ambient proper i acollidor.
No us perdeu aquesta cita literària!

Aquestes festes a l'Ampolla, gaudeix d'una programació cultural única
2024-12-28 - 2025-01-01
Dissabte 28 de desembre, a les 18:00 hores, a la Biblioteca Municipal, presentació del llibre ‘Guia dels ocells exasperants de Catalunya’ amb l’autor Àlex Mascarell. La presentació anirà a càrrec de Manolo Sánchez. L’activitat és organitzada per l’Associació Cultural Sant Jordi amb el patrocini de l’Ajuntament de l’Ampolla.
Dissabte 28 de desembre, a partir de les 19:00 hores, al Papúa Dance Club, tindrà lloc una trobada de reflexió i inspiració amb ‘Caminando hacia el despertar’ amb Juan Ortega, i ‘El boztezo de las palabras. Un instant en la ment d’un…’ amb Iván Gil (piano i veu), Joan Pere Gil (clarinet i veu) i Paloma Báscones (piano, veu i guitarra).
Dimecres 1 de gener, a les 8:00 hores, a la plaça González Isla, XXXIV Sortida Ornitològica. Comença l’any amb una activitat única de descoberta dels ocells del nostre entorn. L’activitat és organitzada per l’Associació Cultural Sant Jordi amb la col·laboració de l’Ajuntament de l’Ampolla.

Visita del Patge Reial a Camarles i Lligallos
2024-12-28 11:30 - 13:30
El pròxim 28 de desembre, els nostres estimats Reis Mags d’Orient faran una visita especial per recollir les cartes dels xiquets i xiquetes.Horaris i llocs:Els Lligallos:11:30 h – Plaça de l’EsglésiaCamarles:12:30 h – Ajuntament de CamarlesNo us perdeu aquesta màgica oportunitat de compartir els vostres desitjos amb Ses Majestats.
